31994R2019
L 203/5
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 2019/94 НА КОМИСИЯТА
от 2 август 1994 година
относно вноса на остатъци от производството на царевично нишесте от Съединените американски щати
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕИО) № 1766/92 на Съвета от 30 юни 1992 г. относно общата организация на пазара на зърнените култури (1), последно изменен с Регламент (ЕО) № 1866/94 (2) и по-специално член 9 параграф 2 от него,
като има предвид, че в рамките на GATT, Европейската общност и САЩ се споразумяха да уточнят тарифната дефиниция на остатъците от производството на царевично нишесте; като има предвид, че вносът на тези продукти в Общността е обект на лабораторни анализи с цел проверката на тяхното съответствие с тарифната дефиниция; като има предвид, че Federal Grain Inspection Service (FGIS) на департамента по селско стопанство на САЩ и американската добивна индустрия чрез мокри методи ще удостоверяват под редовния контрол на американските власти, съответствието на вноса на тези продукти от САЩ в Общността с договорената дефиниция;
като има предвид, че въз основа на създаването на система от придружаващи сертификати, позволяващи проверката на съответствието на вноса от САЩ, следва да се продължи прилагането на обичайния контрол при вноса към тези продукти, внасяни от САЩ и придружавани от гореспоменатите сертификати, както и към всеки друг внос на остатъци от производството на царевично нишесте;
като има предвид, че периодичното съобщаване от държавите-членки на Комисията на количеството и стойността на продуктите, внасяни със сертификатите е един от елементите, които са договорени със САЩ и който ще позволи по-ефективен контрол на прилагането на гореспоменатото споразумение;
като има предвид, че Управителният комитет по зърнени култури не е предоставил становище в срока, определен от неговия председател,
ПРИЕ НАСТОЯЩИЯ РЕГЛАМЕНТ:
Член 1
1. Съответствието на остатъците от производството на царевично нишесте, внасяни от САЩ в Общността под код по КН 2303 10 19, с дефиницията на стоките под този код, се проверява чрез лабораторен анализ, прилаган към всички пратки непридружавани от сертификат, издаден от FGIS и сертификат, издаден от американската добивна индустрия по мокър метод, съгласно моделите, фигуриращи в приложението на настоящия регламент.
2. Пратките, произхождащи от САЩ, които се придружават от тези два сертификата и пратките от всяка друга трета страна подлежат на обичайния контрол при внос.
Член 2
В края на всеки месец държавите-членки съобщават на Комисията количеството и стойността на внесените продукти през предходния месец под код по КН 2303 10 19 със сертификатите за съответствие, предвидени в член 1, параграф 1.
Член 3
Настоящият регламент влиза в сила на 8 септември 1994 година.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 2 август 1994 година.